Ανδρέας Μικρούτσικος

Ο Ανδρέας Μικρούτσικος (Πάτρα, 6 Ιουνίου 1951)Ανδρέας Μικρούτσικος - Ελληνική Δισκογραφία είναι Έλληνας τραγουδοποιός, συνθέτης και τηλεοπτικός παρουσιαστής.

Βιογραφία
Γεννήθηκε το 1951 στην Πάτρα και είναι ο μικρότερος αδερφός του Θάνου Μικρούτσικου.Θάνος Μικρούτσικος - Ελληνική Δισκογραφία Ο πατέρας του ήταν μαθηματικός, ενώ και ο ίδιος είναι πτυχιούχος μαθηματικός. Όταν ήταν νέος υπήρξε μέλος του ΕΚΚΕ.

Έχει παντρευτεί τρεις φορές, τη Μαρία Δημητριάδη, τη Φωτεινή Γεωργαντά και τη Δήμητρα Ρουμπέση. Επίσης, υπήρξε ζευγάρι για έντεκα χρόνια με την τραγουδίστρια Σοφία Βόσσου ενώ από το 2020 έχει σχέση με την Έλενα Μαστραγγελή. Ο Μικρούτσικος έχει έναν γιο, τον Στέργιο, από τον πρώτο του γάμο με τη Δημητριάδη.

 Καριέρα 
Οι κορυφαίες του μουσικές επιτυχίες είναι: Κυκλωπάκι (1985), Χαμένο Νησί (1986), Συχνότητες (1987), Έρωτας Κεραυνοβόλος (1988), Άνοιξη (1991), Δεν Μετανιώνω (1991), Κουτσουράκι (1991), Όσο Γυρίζει η Γη (1993).

Το 1991 συμμετείχε στη Eurovision με το τραγούδι του Άνοιξη, που ερμήνευσε η Σοφία Βόσσου καταλαμβάνοντας τη 13η θέση. Ένα πλήρες άλμπουμ με το ίδιο όνομα (Άνοιξη) κυκλοφόρησε την ίδια χρονιά και θεωρείται το καλύτερό του.

Την περίοδο 1992-1993 ο Μικρούτσικος παρουσίαζε το τηλεπαιχνίδι Το μεγάλο παζάρι. Από το 1992 έως το 1996 παρουσίασε την πρωινή εκπομπή Χαμογελάτε είναι μεταδοτικό με κατά καιρούς συμπαρουσιάστριες τις Μαρίνα Τσιντικίδου την περίοδο 1993-1994 και Κυριακή Βουράκη την περίοδο 1995-1996. Αρχικά μεταδιδόταν στην πρωινή ζώνη όμως την τρίτη και τελευταία περίοδο της προβολής της μεταφέρθηκε στην απογευματινή. Το 1996 αποχώρησε από το Mega Channel για τον ΑΝΤ1 και ήταν ο πρώτος που γνώρισε στους Έλληνες την ριάλιτι τηλεόραση. Τα σόου του, όπως το Επιτέλους μαζί από το 1996 έως το 2000, δέχτηκαν πολλές κακές κριτικές, παρά τις πολύ καλές επιδόσεις τηλεθέασης. Ο Μικρούτσικος παρουσίασε τις τρεις πρώτες σεζόν του Big Brother στο κανάλι του ANT1 (την τρίτη σεζόν είχε μετονομαστεί σε The Wall). Παρουσίασε ακόμη το μουσικό ριάλιτι σόου του ΑΝΤ1 Fame Story. Επίσης παρουσίασε το δημοφιλές τηλεπαιχνίδι Θησαυροφυλάκιο και πάλι από τη συχνότητα του ΑΝΤ1, από το 2001 ως το 2004.

Αργότερα μετακινήθηκε στον Alpha TV, όπου παρουσίασε το ριάλιτι Από καρδιάς, εκπομπή που διακόπηκε οριστικά μετά από ομόφωνη απόφαση του ΕΣΡ. Η απόφαση ελήφθη στις 13 Ιουνίου 2006 έπειτα από σειρά προστίμων που είχε επιβάλει το ΕΣΡ στο κανάλι και σύσταση μεταφοράς της εκπομπής σε βραδινή ζώνη, την οποία δεν ακολούθησε το κανάλι. Παρέμεινε στον τηλεοπτικό σταθμό Alpha, όπου τον Σεπτέμβριο παρουσίασε την πρωινή εκπομπή του Σαββατοκύριακου Αυτός μας έλειπε με τη Δήμητρα Ρουμπέση και τη Σοφία Βόσσου. Η εκπομπή κόπηκε πρόωρα λόγω χαμηλής τηλεθέασης και αντικαταστάθηκε από τη Ναταλία Γερμανού και την εκπομπή Μες στην καλή χαρά. Ο Ανδρέας Μικρούτσικος μεταπήδησε στο Star Channel για την παρουσίαση πρωινής εκπομπής με τίτλο Παρέα με τον Ανδρέα. Το 2009 ο Μικρούτσικος έσπασε το συμβόλαιό του με τον σταθμό και έμεινε εκτός τηλεόρασης. Επανήλθε στις 29 Αυγούστου 2020 ως σχολιαστής στο Big Brother που προβλήθηκε από τον τηλεοπτικό σταθμό ΣΚΑΪ.Ανδρέας Μικρούτσικος: Η μεγάλη επιστροφή στο Big Brother - Πρεμιέρα και ειδικές αποστολές", ethnos.gr 27.06.2020

Δισκογραφία
 Έτος  Τίτλος  Αριθμός καταλόγου  Πληροφορίες 1985 Νάμαστε Πάλι Εδώ Ανδρέα  Columbia 062-1700741  Μουσική Ανδρέα Μικρούτσικου και στίχοι Μανώλη Ρασούλη. Τραγουδούν οι δυο τους και συμμετέχουν οι Σοφία Βόσσου, Μαρία Δημητριάδη, Κώστας Θωμαΐδης, Σάκης Μπουλάς. 1986  Περνάω Με Κόκκινο  CBS 26978  Μουσική και στίχοι Ανδρέα Μικρούτσικου. Συμμετέχουν οι Γιάννης Κούτρας και Σοφία Βόσσου. 1987  Το Κόλπο  CBS 460011  Μουσική και στίχοι Ανδρέα Μικρούτσικου. Συμμετέχει η Σοφία Βόσσου. 1988  Έρωτας Κεραυνοβόλος  CBS 463218  Μουσική και στίχοι Ανδρέα Μικρούτσικου. Τραγουδούν: Ανδρέας Μικρούτσικος (5 τραγούδια) και Σοφία Βόσσου (6 τραγούδια). 1991  Άνοιξη  Columbia 468627  Μουσική και στίχοι Ανδρέα Μικρούτσικου. Τραγουδούν: Ανδρέας Μικρούτσικος (5) και Σοφία Βόσσου (6). Συμμετέχει ο Μανώλης Λιδάκης. 1993  Χαμογελάτε Είναι Μεταδοτικό  RCA 74321 185291  Μουσική και στίχοι Ανδρέα Μικρούτσικου. Συμμετέχουν οι Μαντώ και Μάκης Χριστοδουλόπουλος.

Παραπομπές

Εξωτερικοί σύνδεσμοι
Βιογραφία του στο thebest.gr

Κατηγορία:Έλληνες τραγουδοποιοί
Κατηγορία:Έλληνες στιχουργοί
Κατηγορία:Έλληνες συνθέτες
Κατηγορία:Έλληνες τραγουδιστές
Κατηγορία:Συμμετέχοντες στη Eurovision
Κατηγορία:Έλληνες τηλεπαρουσιαστές